**Jegyzőkönyv**

**Nagykovácsi Nagyközség Önkormányzat**

**Ügyrendi, összeférhetetlenségi, jogi és külső kapcsolatok bizottság nyilvános üléséről**

**Az ülés helye: Öregiskola Közösségi Ház és Könyvtár**

**Az ülés időpontja: 2017. február 22.** (szerda) 08 óra

**Meghívottak:** Bánóczi Margit elnök, Tegzes Endre, Gerely Gábor, dr. Lovas András, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett aljegyző, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető, Györgyi Zoltán főépítész, Uzsoki Gábor, Budakörnyéki Közterületfelügyelet intézményvezető, Erőss Kálmán, Mucsi Gábor közterületfelügyelők, Kántor Ágnes NATÜ Kft. ügyvezető, dr. Balogh László NATÜ FEB elnök

**Megjelentek:** Bánóczi Margit elnök, Tegzes Endre, Gerely Gábor, dr Borók György, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Papp István jegyző, dr. Halmosi-Rokaj Odett aljegyző, Perlaki Zoltán osztályvezető, Grégerné Papp Ildikó osztályvezető, dr. Visnyay Noémi osztályvezető, Györgyi Zoltán főépítész, Uzsoki Gábor, Budakörnyéki Közterületfelügyelet intézményvezető, Mucsi Gábor közterületfelügyelő, Kántor Ágnes NATÜ Kft. ügyvezető, Kissné Szalay Erzsébet jegyzőkönyvvezető.

**Bánóczi Margit elnök:** Köszöntöm a megjelenteket. Megállapítom, hogy az Ügyrendi, összeférhetetlenségi, jogi és külső kapcsolatok bizottsági ülésen 4 fő jelen van, tehát a bizottság határozatképes. dr. Lovas András jelezte távollétét. A kiküldött meghívóhoz képest a napirendek sorrendjének módosítását javaslom. Itt van körünkben Uzsoki Gábor, a Budakörnyéki Közterületfelügyelet intézményvezetője, a Közterületfelügyelet 2016. évi beszámolójának tárgyalását javaslom 1. napirendként tárgyalni. Kérdezem, hogy van-e ehhez kapcsolódóan hozzászólás, javaslat? Amennyiben nincs kérdés, kiegészítés, szavazzunk a mai ülés napirendjéről. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**11/2017. (II. 22.) HATÁROZATA**

**Tárgy: Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága 2017. február 22-i ülésének napirendje**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága úgy dönt, hogy 2017. február 22-i ülésén az alábbi napirendeket tárgyalja.

1. **Beszámoló a Budakörnyéki Közterület-felügyelet 2016. évi tevékenységéről**

**E – 24**

1. **Három évre szóló megállapodás a Készenléti Szolgálatok Nagykovácsi Egyesületével E – 26**
2. **Döntés Nagykovácsi Nagyközség Önkormányzatának 2017. évi költségvetéséről E – 11**
3. **A Nagykovácsi Településüzemeltetési Nonprofit Közhasznú Kft. üzleti terve**

**E – 12**

1. **A Nagykovácsi Településüzemeltetési Nonprofit Közhasznú Kft. ügyvezetője prémiumkövetelményeinek megállapítása E – 27**
2. **A Nagykovácsi Településüzemeltetési Nonprofit Közhasznú Kft. Felügyelő Bizottsága 2017. évi munkaterve E – 28**
3. **Közbeszerzési szabályzat elfogadása E – 13**
4. **Az Öregiskola Közösségi Ház és Könyvtár Alapító Okiratának módosítása és a módosító okirat elfogadása E – 25**
5. **Döntés a** **Remeteszőlős külterület 08 helyrajzi szám alatt nyilvántartott kivett árok megnevezésű ingatlan ingyenes állami tulajdonba adásáról és a Remeteszőlős külterület 0236 helyrajzi szám alatt nyilvántartott, kivett közút megnevezésű ingatlan ingyenes önkormányzati tulajdonba adásáról E – 22**

***Zárt ülés:***

1. **Döntés a Nagykovácsi 4561/2 hrsz-ú ingatlan sport, rekreációs célú hasznosítására vonatkozó egyfordulós, nyilvános pályázat kiírásról E – 17**

**Határidő:** azonnal

**Felelős:** ÜB elnöke

**Bánóczi Margit elnök**: Polgármester asszonynak átadom a szót, ügyrendi hozzászólásra jelentkezett.

**Kiszelné Mohos Katalin polgármester:** Szeretném jelezni, hogy 10 órakor el kell mennem, intézményvezetői megbeszélés lesz.

**Bánóczi Margit elnök:** Gerely Gábornak adom meg a szót.

**Gerely Gábor**: Szeretném jelezni, hogy 9 órakor el kell mennem.

**Bánóczi Margit elnök:** Köszönöm. Akkor kezdjük meg a napirendi pontok tárgyalását.

**1. napirendi pont**

**Beszámoló a Budakörnyéki Közterület-felügyelet 2016. évi tevékenységéről**

**Bánóczi Margit elnök**: Átadom a szót az előadónak, Grégerné Papp Ildikó osztályvezető asszonynak.

**Grégerné Papp Ildikó osztályvezető:** *Röviden ismertette az előterjesztést.* A szakmai részről intézményvezető úr tud beszámolni.

**Uzsoki Gábor intézményvezető:** *Ismertette a beszámoló tartalmát.*

**Bánóczi Margit elnök**: Köszönöm. Van-e hozzászólás, vélemény?

**Kiszelné Mohos Katalin polgármester**: Szeretném tájékoztatni a bizottságot arról, hogy volt egy kérésünk a Közterületfelügyelet felé, hogy szeretnénk heti rendszerességgel beszámolót kérni az elvégzett munkáról. Ezt a beszámolót minden héten megkapjuk, nagyon korrekt módon.

**Bánóczi Margit elnök**: Köszönöm. Nekem van egy olyan kérésem, hogy szeretnék kérni egy összefoglaló beszámolót legalább kéthavonta Nagykovácsi közterületfelügyelőjétől, annak érdekében, hogy a testület rálásson az elvégzett munkákra. Kérdezem, hogy van-e további hozzászólás, kérés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**12/2017. (I. 25.) HATÁROZATA**

**Tárgy: Beszámoló a Budakörnyéki Közterület-felügyelet 2016. évi tevékenységéről**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Budakörnyéki Közterület-felügyelet 2016. évi tevékenységéről szóló beszámolót elfogadja.

**Határidő**: azonnal

**Felelős**:Polgármester

**2. napirendi pont**

**Három évre szóló megállapodás a Készenléti Szolgálatok Nagykovácsi Egyesületével**

**Bánóczi Margit elnök**: A napirendi pont előadója Perlaki Zoltán osztályvezető úr. Átadom a szót, hogy röviden ismertesse az előterjesztést.

**Perlaki Zoltán osztályvezető**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés, hozzászólás?

**dr. Borók György:** Nagyon hasznos az egyesület feladatellátása, főleg, hogyha önkéntes alapon, egyéb elfoglaltságaik mellett látják el. Nem ismerjük a megállapodás tartalmát, ezért erről érdemben nem tudok állást foglalni. Három kérdésem van. Az egyik, hogy a nemzeti vagyonról szóló törvény a nemzeti vagyonkörbe tartozó ingatlanok használatának egy viszonylag szigorú feltétel rendszert ír elő. Egyébként csak pályáztatással lehet átadni. A másik, hogy az államháztartásról szóló törvény szerint egy éven túli kötelezettséget nem tartalmazhat a megállapodás, tehát nem lehet most 2018-ra és 2019-re megígérni támogatásokat. Szándéknyilatkozatban természetesen lehet rögzíteni. A harmadik pedig, hogy a megállapodásban, javaslom, hogy szerepeljen az, hogy természetesen az egyesület, mint használó a károk és a fenntartási költségeket viseli. Nyilván ezeket akkor tudom én is érdemben megítélni, ha már látjuk a megállapodást. Természetesen annak az előkészítésében részt tudok venni. A kezdeményezés nagyon jó, a támogatás háromnegyed évre történő elosztása is rendben van.

**Papp István jegyző**: Az Áht. szerinti szándéknyilatkozat ez a jelenlegi előterjesztésben lévő határozat. Ennek évente a költségvetési rendeletben kell megjelennie. Ami a megállapodás konkrét tartalmát illeti, még nem készült el, mert ez a felhatalmazás indíthatná el. Ha ebben segítséget nyújt és konzultál velünk, azt köszönjük. A vagyon kérdése pedig egyértelműen a nemzeti vagyonról szóló törvény szerinti rendezést igényel, ez a megállapodás részét kell, hogy képezze, minden szempontból a nemzeti vagyon védelmét szem előtt tartva. Ami a működtetését illeti, ez más kérdés. Az, hogy az egyesület a következő években majd mire kér támogatást, azt még nem tudjuk. Gondolom, az egyik legfontosabb támogatási igénye a működését elősegítő és annak a keretfeltételeit megteremtő tűzoltó laktanya és bevetési központ működtetése.

**Bánóczi Margit elnök:** Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 4 tagja 3 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**13/2017. (II. 22.) HATÁROZATA**

**Tárgy: Döntés a Készenléti Szolgálatok Nagykovácsi Egyesülete részére tűzoltólaktanya építés céljából adandó három éves támogatásról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a 2017. 2018. és 2019. években évente 10-10 millió forinttal, azaz összesen 30 millió forinttal támogassa a Készenléti Szolgálatok Nagykovácsi Egyesületét, tűzoltólaktanya építése céljából. A Készenléti Szolgálatok Nagykovácsi Egyesülete vállalja, hogy 2019. május 31-ig a tűzoltólaktanya használatbavételi engedélyét az illetékes hatósághoz benyújtja.

Felhatalmazza a Polgármestert a szükséges intézkedések megtételére és a támogatási szerződés megkötésére.

**Határidő:** azonnal

**Felelős:** polgármester

**3. napirendi pont**

**Döntés Nagykovácsi Nagyközség Önkormányzatának 2017. évi költségvetéséről**

**Bánóczi Margit elnök**: A napirendi pont előadója Perlaki Zoltán osztályvezető úr. Átadom a szót, hogy röviden ismertesse az előterjesztést.

**Perlaki Zoltán osztályvezető**: *Röviden ismertette az előterjesztést.*

**Bánóczi Margit elnök** Köszönöm. Van-e további kérdés, hozzászólás?

**dr. Borók György**: Mielőtt rátérnék a módosító indítványokra, először kérdést szeretnék feltenni. Nem találtam nyomát annak, hogy a tavalyi 138 millió Ft-os pénzmaradványnak mi a pontos összetétele.

**Perlaki Zoltán osztályvezető:** A bankszámlákon lévő pénzösszegeknek az összege. Konkrétan pl. a közműfejlesztési hozzájárulás számlán, a költségvetési számlán, a különböző adószámlákon, az OEP számlán maradt bizonyos összeg, ezeknek az összege a 138 millió Ft.

**dr. Borók György**: A másodlagos kérdésem arra irányul, hogy nincs-e ezek között olyan tétel, amelyet esetleg vissza kell fizetni a központi költségvetésbe.

**Perlaki Zoltán osztályvezető:** Ilyen tétel nincs.

**dr. Borók György:** *Ismertette a módosító indítványokat.*

**Kiszelné Mohos Katalin polgármester**: A három módosító indítvánnyal kapcsolatban az a kérdésem, hogy ezek a Pénzügyi bizottság elé miért nem kerültek be? Így a Pénzügyi bizottság ezekkel szinte ellentétes döntéseket hozott. Az Ügyrendi bizottságnak jogilag és szabályosság tekintetében kell vizsgálnia a rendeleteket, a Pénzügyi bizottság felelőssége a pénzügyi és településfejlesztési oldal. Az Ügyrendi bizottság a pénzügyekért és a települési tervekért, célokért nem felelős.

**dr. Borók György:** Részben olyan módosító indítványokról van szó, amelyek az Ügyrendi bizottság szorosan vett feladatkörét érintik. Különös tekintettel az MLSZ pályázatra. A másik, hogy nem tartom teljesen szerencsésnek, hogy a csütörtöki képviselő-testületi ülés előtti reggel ülésezzünk. Hétvégén foglalkoztam a költségvetéssel, a Pénzügyi bizottság elnökével telefonon beszéltem a Pénzügyi bizottság ülését megelőzően, és tájékoztattam pontosan a tervezett módosító indítványainkról. Ezek csak akkor tudja hivatalosan benyújtani a bizottság, ha megtartotta az ülését, és az ülésen támogatást kapnak a módosító indítványok. Erre most van mód, de már hétfőn rendelkezésre álltak, és úgy tudom, hogy elnök asszony tájékoztatta a Pénzügyi bizottságot ezeknek a meglétéről.

**Kiszelné Mohos Katalin polgármester**: Ilyen tájékoztatást nem kaptunk. Egy telefonbeszélgetés viszont senkit nem hatalmaz fel arra, hogy módosító indítványt nyújtson be. Jelenleg is egy képviselő által került beterjesztésre, ugyanígy bekerülhetett volna a Pénzügyi bizottság elé is, attól függetlenül, hogy még nem döntött róla az Ügyrendi bizottság. Egyenként nézzük a javaslatokat. A Pénzügyi bizottság ülésén is felmerült több képviselő által az az igény, hogy a temetőre szükség lenne még legalább 7 millió Ft-ra. Valóban ez mindannyiunk számára szükséges, támogatandó cél. Felmerült az is, hogy az iparűzési adóbevételből kellene az anyagi forrást biztosítani, azonban úgy döntött a Pénzügyi bizottság, kellő óvatossággal, hogy májusban, amikor már látható az iparűzési adók bevallása, akkor tárgyalja újra a kérdést. Ha már tudjuk, hogy ez az összeg be fog folyni, akkor a következő költségvetési módosításkor fogja ezt beemelni a költségvetésbe. Ezzel párhuzamosan beemeli kiadásként a temető felújítási munkáit. A másik pedig az indítvány b. pontja. konkrétan ellentétes a Képviselő-testület egyik korábbi döntésével, ahol a testület arról döntött, hogy nem támogatja MLSZ műfüves focipálya építését. Azt gondolom, hogy így nem emelhetjük be a költségvetésünkbe ezt a tételt. A sorrend az, hogy először a testületnek kell hoznia döntést arról, hogy kíván-e indulni egy ilyen pályázaton. Ha igen, akkor tudni kellene, hogy mekkora önrészről van szó. A következő módosító indítvány esetében teljesen a bizottságra bízom a döntést. A harmadik esetében az első kérdésem, hogy amennyiben a 1,5 millió Ft-ot megkapná a két sportegyesület, ebben az esetben a civil alapból már nem kívánna pályázni?

**dr. Borók György:** Egyik egyesületnek sem vagyok a képviselője, ezért nem tudok erre válaszolni.

**Kiszelné Mohos Katalin polgármester:** A Pénzügyi bizottság javaslatára a civil alapba 5 millió Ft helyett 6 millió Ft kerül. Ott még ugyanúgy lesz lehetősége a két egyesületnek pályázni, mint ahogy eddig is volt. Azzal kapcsolatosan pedig, hogy kevés támogatást kapnak szeretném elmondani, hogy működésre TAO-ból mindkét egyesület 5 millió Ft támogatást kap évente és az önkormányzattól is 3-4 millió Ft körüli az az összeg, amit a rezsiköltségeikre és a bérleti díj kedvezményekre kapnak. Az pedig, hogy most a sátort nem tudják használni, megtakarítás nekik, mert az Amerikai iskola a jó kapcsolat eredményeképpen ingyenesen bocsátotta rendelkezésre a sportegyesületeknek a saját pályáiknak a használatát, amit ezúton is köszönök. Úgy gondolom, hogy a maximális támogatást megkapják ezek az egyesületek, lehetőségük van pályázni, ezért én nem tartom indokoltnak a módosító indítványt. A sportpálya kerítésével kapcsolatosan pedig szeretném elmondani, hogy szerepel a költségvetésben a pálya felújítása és ennek része a kerítés felújítása is. Egyébként pedig azt gondolom, hogy erős túlzás azt leírni egy hivatalos iratban, hogy a települési sportpálya életveszélyes. Azt gondolom, hogy pont ugyanilyen helyzetből alakult ki az, hogy a sátor lezárásra került. Ezekkel a kifejezésekkel óvatosan kell bánni, különösen azért, mert ezzel minősítjük a saját kft-nket, mert ők végzik a karbantartását. Utánanéztem, utánakérdeztem, szó sincs életveszélyről.

**Tegzes Endre**: Visszatérve a módosító indítványokra. Tény, hogy hétfőn telefonon beszélgettünk. Én úgy emlékeztem, hogy akkor azt az információt kaptam, hogy ezek a módosító indítványok átadásra kerültek Bánóczi Margitnak. Én vártam volna a Pénzügyi bizottság ülése előtt, hogy ezt ő odaadja. Írásos formában én ezt még nem láttam. Még egyszer szeretném megkérdezni, hogy miért nem kaptam meg ezt a Pénzügyi bizottság ülése előtt.

**dr. Borók György:** Azt azért szeretném elmondani, hogy ha az, hogy az Öregiskola ajtócseréje duplán szerepelt, eljutott mindenkihez, aki illetékes, akkor egyéb információnak is el kellett jutni. Elnök asszony védelmében azt azért hadd mondjam el, hogy ezeket az indítványokat még nem tárgyalta meg a bizottság, ezeket most kezdjük el tárgyalni. Az Ügyrendi bizottság szerda reggel ülésezik, ezt nem én alakítottam ki.

**Bánóczi Margit**: Szeretném azt elmondani, hogy a Pénzügyi bizottság ülése előtt annyit megemlítettem a jegyző úrnak, hogy van ez a módosító indítvány, és ezt az Ügyrendi bizottság elé szeretném behozni. Mondta, hogy tegyem meg, és ezzel én gondolhattam azt, hogy amikor az Ügyrendi bizottság megtárgyalta és elfogadta, akkor a Pénzügyi bizottságnak van módja rá a testületi ülés előtt ezt megtárgyalni. Nem hiszem, hogy nem próbáltam a szükséges adminisztratív folyamatot betartani. Úgy gondolom, hogy mindannyian jó szándékkal cselekedtünk.

**dr. Borók György:** Örülök annak, hogy az utóbbi időben az Ügyrendi bizottságban érdemi vita folyik. Szeretnék válaszolni polgármester asszonynak az MLSZ pályázattal kapcsolatosan. Ezek a pályázatok még nem kerültek kiírásra. A következő hetekben történik ez meg, ezért a testület nem hozhatott olyan határozatot, amely ezzel ellentétes. Nincsen semmiféle kollízió a korábbi testületi döntések és a módosító indítvány között. A bizottság tagjainak továbbra is szeretném ajánlani ezt a módosító indítványt. Azt is meg kellene gondolni, hogy nálunk sokkal kisebb településeken miért van olyan sportinfrastruktúra sokkal kevesebb gyerekre. Ami itt van, az szégyen kategória, a Képviselő-testület a legjobb szándékú abban, hogy javítsunk ezen, ennek a lehetőségeit keressük. Nem tudok összeget mondani, hogy ennek a pályázatnak mekkora az önrésze. De elhanyagolható ahhoz képest, hogyha sikerül, akkor mit kapunk érte cserébe. Ez a 3 millió Ft olyan tétel, amelynek a forrását látjuk a költségvetésben. Azt szeretném, hogy a bizott6ság tagjai mondják el a véleményüket, és találjuk ki, hogy mi a legjobb megoldás. Sajnálom, hogy később ülésezünk, mint a Pénzügyi bizottság, ezen tudunk módosítani.

**Gerely Gábor**: A sport nekem szívügyem, szívem szerint igent szavaznék. Ugyanakkor költségvetést bármikor lehet módosítani. Nagyon jó a kezdeményezés, gondolkodjunk el rajta, készítsük elő. Tegyük el a döntést arra a pillanatra, amikor itt van az ideje. A sportot én biztosan az első sorba helyezem, biztos, hogy támogatni fogom, amikor átlátom a dolgokat. Például szívesen meghallgatnám egy műszaki szakember véleményét is. Köszönöm, sajnos most mennem kell.

*Gerely Gábor elment, a jelenlévő bizottsági tagok száma 3.*

**Kiszelné Mohos Katalin polgármester:** Szeretném tájékoztatni a bizottságot, hogy a saját hatáskörük, hogy mikor tartják a bizottsági ülésüket. Változtatható a jelenlegi időpont, amennyiben igényt tart rá a bizottság.

**Tegzes Endre**: Annak semmi akadálya nem lett volna, hogy ezeket a módosító indítványokat – amennyiben már írásos formában elkészültek volna addigra – bevigyem a Pénzügyi bizottság ülésére. Elmondtam volna, hogy ez az Ügyrendi bizottságon keresztül érkezett. A módosító indítványokban megfogalmazott célokkal biztosan egyetértett volna a bizottság, csak ehhez látni kellett volna leírva őket.

**dr. Fegyveres-Fiskál Gábor alpolgármester**: Mindhárom javaslat jó, itt egy adminisztratív probléma van, hogy melyik bizottság ülése van előbb. Azonban azt gondolom, hogy ha az MLSZ pályázattal kapcsolatban született már döntés, azt nehéz felülírni. Azonban amennyiben a testület a következő ülésére beviszi, és másképp dönt, akkor semmi akadálya, hogy induljunk ezen a pályázaton. Ez egy javaslat, ami nem vész el, és bármikor elő lehet venni. Ez egy támogatható ötlet.

**dr. Borók György:** Én a bizottságon belüli egyeztetéseket pénteken kezdtem meg. Egy hosszú emailt írtam pénzügyi bizottsági elnök úrnak és a bizottság többi tagjának is. Feltettem kérdéseket, de nem kaptam választ. Ezért telefonáltam hétfőn. Várható, hogy a testület a Pénzügyi bizottság ülésén elhangzottakat meg fogja szavazni. Én arra tennék javaslatot, hogy a III. javaslatot, mely a tűzoltólaktanya villamos energiaellátásának kiépítésére betervezett 500 ezer Ft-ot csoportosítaná át a sportpálya kerítésének felújítására, a bizottság gondolja meg.

**Honti Zoltán**: Nem rendelkezik egyelőre a telep elektronikus tápegységgel. Ez az épület a tervek szerint tűzoltóság és közbiztonsági központ. A fogyasztás nagyobbik részét a közterület felügyelet generálná. Én kértem a hivatalt, hogy a közműveket a saját nevére kérje meg. A jövőben ne az legyen, hogy kialakul egy költség, és azt minden évben el kell kérnem támogatásként az önkormányzattól.

**dr. Borók György:** Köszönöm. Ennek a módosító javaslatnak a visszavonására teszek javaslatot, úgy gondolom a beszélgetés alapján, hogy ez a kérdés rendeződött. A II. és I. számú indítványt úgy módosítanám, hogy fenntartva azt, hogy az Iparűzési adó 2017. évi bevételi előirányzat 154.314 ezer Ft helyett a 2016. évi tényleges bevétel bázissal azaz 165.376 Ft-ban kerüljön megállapításra. Kiadási soron továbbra is szeretném azt a módosító indítványt benyújtani, amely a 3 millió önrészre vonatkozik a műfüves pályára. A közel 8 millió Ft felhasználása tekintetében pedig döntsön a bizottság és a testület.

**Papp István jegyző**: Mérsékletet kérek a helyi adók bevételi előirányzatának emelésében. Természetesen a gazdasági folyamatok meghatározzák a bevételeket. Reménykedünk abban, hogy eléri, sőt meghaladja az elmúlt évit az idei bevétel, de amíg nem látjuk ennek a realitását, a május 31-ig szóló beszámolóban, addig úgy érzem, nem felelős döntés az, ha megemeljük ezeket az előirányzatokat. Ha mégis, akkor javaslom általános tartalékba tenni a megemelt összeget.

**Tegzes Endre**: Én is azt javaslom, hogy próbáljunk meg mindent a gyerekekért. Ne okozzon hátrányt az, hogy nem terveztük be ezt az összeget.

**Kiszelné Mohos Katalin polgármester**: Egy nem kiírt pályázat összegéről nem tud dönteni a testület.

**Papp István jegyző**: Ha a 3 millió Ft-ról úgy dönt a bizottság, hogy kerüljön céltartalékba, akkor az rendelkezésre áll, ha kiírják a pályázatot. Fenntartva azt, hogy van egy olyan döntése a testületet, hogy nem kíván ilyet. De a testület dönthet másképp.

**Tegzes Endre:** Annak idején azért nem szavaztuk meg a műfüves pályát, mert olyan feltételek voltak leírva, ami sokunknak nem tetszett. Azt most nem tudhatjuk, hogy a pályázat ugyanolyan feltételekkel lesz kiírva, vagy sem.

**dr. Borók György**: Azt javaslom, hogy úgy módosuljon az indítvány, hogy az iparűzési adót annyival módosítsuk, hogy beleférjen a műfüves pálya önrésze. Ha nem költjük el, akkor megmarad ez az összeg. A céltartalékban kellene nevesíteni, mert úgy tudunk az MLSZ-hez menni.

**Bánóczi Margit**: Köszönöm. Van-e további kérdés, hozzászólás. Nincs. Akkor szavazzunk erről a módosításról az elhangzottak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**14/2017. (II. 22.) HATÁROZATA**

**Tárgy: Módosító indítvány Nagykovácsi Nagyközség Önkormányzata 2017. évi költségvetéséhez**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a rendelet-tervezet 8. sz. mellékletében a „Céltartalékok előirányzat” 3.000 E Ft-tal növekedjen és a „Céltartalékok részletezése” szövegrész egészüljön ki a következő előirányzat sorral:

„Sportcélú fejlesztés 3.000 E Ft”

2.

A rendelet-tervezet 4. sz. mellékletének „Helyi adók” előirányzata 3.000 E Ft-tal növekedjen.

**Határidő:** azonnal

**Felelős:** ÜB elnök

**Bánóczi Margit**: Köszönöm. Most pedig a rendelet tervezetről szavazzunk a módosítással együtt. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**15/2017. (II. 22.) HATÁROZATA**

**Tárgy: Döntés Nagykovácsi Nagyközség Önkormányzatának 2017. évi költségvetéséről**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az önkormányzat 2017. évi költségvetéséről szóló rendeletének elfogadását az elhangzott módosítással együtt.

**Határidő:** azonnal

**Felelős:** Polgármester

**Bánóczi Margit**: Köszönöm. Az Ügyrendi bizottság időpontjával kapcsolatban fogok egyeztetni minden taggal. De emlékszem, hogy már annak idején is nagyon nehéz volt jó időpontot találni.

**4. napirendi pont**

**A Nagykovácsi Településüzemeltetési Nonprofit Közhasznú Kft. üzleti terve**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Itt van Kántor Ágnes ügyvezető asszony. Kérem, hogy ismertesse az üzleti tervet.

**Kántor Ágnes ügyvezető***: Ismertette a NATÜ Kft. üzleti tervét.*

**dr. Borók György:** Az a javaslatom, hogy a településen lévő közfoglalkoztatottakat a NATÜ-nél kellene foglalkoztatni.

**Kántor Ágnes ügyvezető:** A tavalyi évben nem csak a Munkaügyi Központot kerestem meg a közfoglalkoztatás ügyében, hanem a környék településeit is. Az volt a javaslatom, hogy fogjunk össze. A környéken is azt mondták, hogy náluk sincs közfoglalkoztatott. Ellenben diákmunkást tavaly alkalmaztunk, illetve az egyszerűsített foglalkoztatás is nagyon jó lehetőségnek bizonyult számunkra. Optimális, gyors, egyszerű. Talán az nem derül ki a tervünkből, hogy a 74 millió Ft-os kiadási terv beállításához a tavalyi 2,5 millió Ft-os egyszerűsített foglalkoztatást le kellett csökkentenem 1 millióra.

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 2 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**16/2017. (II. 22.) HATÁROZATA**

**Tárgy: A Nagykovácsi Településüzemeltetési Nonprofit Közhasznú Kft. 2017. évi üzleti terve**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, mint a Nagykovácsi Településüzemeltetési Nonprofit Közhasznú Kft. alapítójának, hogy a 2017. évi üzleti tervet a határozat melléklete szerinti tartalommal jóváhagyja.

Felkéri a Polgármestert a szükséges intézkedések megtételére.

**Határidő:** azonnal

**Felelős:** polgármester

**5. napirendi pont**

**A Nagykovácsi Településüzemeltetési Nonprofit Közhasznú Kft. ügyvezetője prémiumkövetelményeinek megállapítása**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök** Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 2 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**17/2017. (II. 22.) HATÁROZATA**

**Tárgy: Döntés a Nagykovácsi Településüzemeltetési Kft. ügyvezető prémiumkövetelményeinek megállapítása 2017-re**

Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Nagykovácsi Településüzemeltetési Nonprofit Közhasznú Kft. (továbbiakban: NATÜ Kft.) ügyvezetőjének prémiumkövetelményeit illetve premizálását a következő táblázatban foglaltak szerint állapítsa meg:

|  |  |  |  |
| --- | --- | --- | --- |
| Feladatellátás támogatásszükséglete | Prémium  eFt | Vállalkozási bevétel „túlteljesítése” (3 MFt os tervhez képest) | Prémium  eFt |
| 74,1 MFt vagy több | 0 | min 50 %  (1,5 MFt) | 150 |
| 2 %-5 % megtakarítás | 150- 300 | min 100 %  (3 MFt) | 200 |
| 5- 10 % megtakarítás | 300- 500 | Min 150 %  (4,5 MFt) | 300 |

A megállapítás feltételei:

A prémium megállapítása előzetesen a 2017. november 30-i könyvelt teljesítmény és várható decemberi teljesülés értékelése alapján történik.

A költségmegtakarításért és a vállalkozási bevételek növeléséért adható prémium összege külön-külön állapítandó meg és adott esetben összeadódik.

Amennyiben a vállalkozási bevételek jelentős növelése az Önkormányzat jelentős befolyása eredményeképp valósul meg, a prémiummegállapítás egyedi mérlegelés tárgya.

**Határidő:** azonnal

**Felelős:** polgármester, jegyző

**6. napirendi pont**

**A Nagykovácsi Településüzemeltetési Nonprofit Közhasznú Kft. Felügyelő Bizottsága 2017. évi munkaterve**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 2 igen, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**18/2017. (II. 22.) HATÁROZATA**

**Tárgy: A Nagykovácsi Településüzemeltetési Nonprofit Közhasznú Kft. Felügyelő Bizottsága féléves munkatervének jóváhagyása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Nagykovácsi Településüzemeltetési Nonprofit Kft. Felügyelő Bizottságának 2017. I. féléves munkatervét a mellékelt tartalommal hagyja jóvá.

**Határidő:** azonnal

**Felelős:** FEB Elnök

**7. napirendi pont**

**Közbeszerzési szabályzat elfogadása**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**19/2017. (II. 22.) HATÁROZATA**

**Tárgy:** **Közbeszerzési szabályzat elfogadása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy Nagykovácsi Nagyközség Önkormányzatának Közbeszerzési Szabályzatát a határozat mellékletét képező tartalommal jóváhagyja. Felhatalmazza a Polgármestert a szükséges intézkedés megtételére.

**Határidő:** azonnal

**Felelős:** polgármester

**8. napirendi pont**

**Az Öregiskola Közösségi Ház és Könyvtár Alapító Okiratának módosítása és a módosító okirat elfogadása**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**20/2017. (II. 22.) HATÁROZATA**

**Tárgy: Az Öregiskola Közösségi Ház és Könyvtár Alapító Okiratának módosítása és a módosító okirat elfogadása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy az Öregiskola Közösségi Ház és Könyvtár Alapító Okiratának módosításához szükséges Módosító Okiratot és az egységes szerkezetű Alapító Okiratot a melléklet szerinti tartalommal elfogadja.

Felkéri a Polgármestert és a Jegyzőt a szükséges intézkedések megtételére.

**Határidő:** azonnal

**Felelős:** polgármester, jegyző

**9. napirendi pont**

**Döntés a** **Remeteszőlős külterület 08 helyrajzi szám alatt nyilvántartott kivett árok megnevezésű ingatlan ingyenes állami tulajdonba adásáról és a Remeteszőlős külterület 0236 helyrajzi szám alatt nyilvántartott, kivett közút megnevezésű ingatlan ingyenes önkormányzati tulajdonba adásáról**

**Bánóczi Margit elnök**: A napirendi pont előadója aljegyző asszony. Átadom a szót, hogy röviden ismertesse az előterjesztést.

**dr. Halmosi-Rokaj Odett aljegyző**: *Röviden ismertette az előterjesztést.*

**Bánóczi Margit elnök:** Köszönöm. Van-e további kérdés? Nincs. Akkor szavazzunk először az önkormányzati tulajdonú ingatlanok törzsvagyonból történő kivonásáról és átminősítéséről szóló 36/2012. (XI.26.) önkormányzati rendelet módosításáról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**21/2017. (II. 22.) HATÁROZATA**

**Tárgy: Az önkormányzati tulajdonú ingatlanok törzsvagyonból történő kivonásáról és átminősítéséről szóló 36/2012. (XI. 26.) önkormányzati rendelet módosítása**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek az önkormányzati tulajdonú ingatlanok törzsvagyonból történő kivonásáról és átminősítéséről szóló 36/2012. (XI.26.) önkormányzati rendelet módosításának elfogadását az előterjesztésben foglaltak szerint.

**Bánóczi Margit elnök:** Köszönöm. Most az I. számú határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**22/2017. (II. 22.) HATÁROZATA**

**Tárgy: Döntés a** **Remeteszőlős külterület 0236 hrsz. alatt nyilvántartott ingatlan ingyenes átadásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Remeteszőlős külterület 0236 hrsz. alatt nyilvántartott, kivett közút megnevezésű 150 m2 alapterületű ingatlant az Mötv. 13.§ (1) 2. pontjában szabályozott kötelezően ellátandó, helyi közutak és tartozékainak építésére és fenntartására vonatkozó önkormányzati közfeladat elősegítése érdekében Remeteszőlős Község Önkormányzata részére ingyenesen adja át.

Felhatalmazza a Polgármestert a szükséges intézkedések megtételére és az ingyenes átadásra vonatkozó megállapodás aláírására.

**Határidő:** azonnal

**Felelős:** Polgármester

**Bánóczi Margit elnök:** Köszönöm. Most a II. számú határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága jelen lévő 3 tagja 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**ÜGYRENDI, ÖSSZEFÉRHETETLENSÉGI, JOGI ÉS KÜLSŐ KAPCSOLATOK BIZOTTSÁG**

**23/2017. (II. 22.) HATÁROZATA**

**Tárgy: Döntés a** **Remeteszőlős külterület 08 hrsz. alatt nyilvántartott ingatlan ingyenes állami tulajdonba adásáról**

Nagykovácsi Nagyközség Önkormányzat Ügyrendi, összeférhetetlenségi, jogi és külső kapcsolatok bizottsága javasolja a Képviselő-testületnek, hogy a Remeteszőlős külterület 08 hrsz. alatt nyilvántartott, kivett árok megnevezésű, 6564 m2 alapterületű ingatlant a természet védelméről szóló 1996. évi LIII. törvény 2.§ (1) a) pontjában meghatározott közfeladat ellátás érdekében ingyenes állami tulajdonba adja a Remeteszőlős Község 7/2017.(I.30.) határozatában foglalt nemleges nyilatkozat figyelembevételével.

**Határidő**: azonnal

**Felelős:** Polgármester

**Bánóczi Margit elnök**: Köszönöm szépen. Kérdezem, hogy van-e további kérdés, hozzászólás? Nincs, akkor a bizottság nyílt ülését 09 óra 48 perckor lezárom. A 10. napirendi pont tárgyalására zárt ülésen kerül sor.

K.m.f.

Bánóczi Margit Tegzes Endre

elnök tag